Питон "ляга под ножа", след като поглъща щипки за барбекю - История, наука, факти и събития
Home » Странности » Питон "ляга под ножа", след като поглъща щипки за барбекю
Питон "ляга под ножа", след като поглъща щипки за барбекю
Аарон Роуз, собственик на питона на име Уинстън, решил да поднесе на домашния си любимец любимото му лакомство - мишка, която придържал с щипка за барбекю. Неочаквано обаче Уинстън захапал здраво щипката и не поискал да я пусне. Роуз решил да го остави за малко, за да измисли как да освободи помощния инструмент от хватката на питона, но като се върнал щипките липсвали – питонът просто ги глътнал. Стопанинът веднага завел любимеца си в университета в Аделаида, където работи известен център за спасяване на домашни животни.
От разказа на Оливър Фунъл, ветеринар в центъра, става ясно, че той в началото не повярвал, че питонът може да погълне подобно нещо. Но като погледнал змията се убедил с очите си, че всичко е възможно. Тялото на Уинстън буквално приело формата на погълнатата маша. И въпреки че змиите имат дарбата да изплюват нежеланите храни и предмети, по нищо не си личало Уинстън да има намерение да свърши нужното. Вероятно острите ръбове на щипките са дразнели хранопровода му и не са позволявали на мускулите да извършат нужните движения.
В началото екипът ветеринари решават да извадят чуждото тяло с ендоскопски метод, но заради опасения да не нанесат увреждания на вътрешните органи на питона избират да извършат хирургическа операция. Интервенцията преминава успешно. Уинстън се чувства добре, а собственикът му обещава, че в бъдеще ще се отнася с по-голямо внимание към домашния си любимец.